als_Latn dik_Latn sag_Latn
Blushi dhe Lesi njësoj: U nise të heqësh Ramën, hoqe Peleshin!Postuar më: 18 May 2017 11:22
Pas marrëveshjes Rama-Basha për zgjidhjen e krizës politike në vend duke i hapur rrugë pjesëmarrjes së partive opozitare në zgjedhje, ka reaguar edhe kreu i Libra-s, Ben Blushi, i cili thekson se “zgjedhjet janë më të mira jo vetëm kur ka më shumë parti, por kur ka më shumë standard.”
Në një postim në Facebook, të titulluar “Urim për marrëveshjen”, Blushi thotë se: “Është kënaqësi që PD dhe aleatët u kthyen në zgjedhje pasi ky vendim jep më shumë garanci për njohjen e zgjedhjeve”.
“Megjithatë nëse kanë qëndruar në çadër vetëm për të shtyrë zgjedhjet, atëherë kjo sakrificë nuk ja ka vlejtur. Zgjedhjet janë më të mira jo vetëm kur ka më shumë parti, por kur ka më shumë standard. Sidoqoftë një pikë e marrëveshjes duket sikur ka hyrë në fuqi që dje: Luli sot duket si zëvendëskryeministër i Edit. Urime Luli! U nise të zëvendësoje Saliun, zëvendësove Nikon!”.
Kështu duket se mendon edhe Nikollë Lesi.
“Natyrisht që është akt qetësie dhe normaliteti pas kësaj që u arrit mes tyre, sepse asnjeri nuk do sherr dhe destabilitet në Shqipëri. Por “Republika e re” e Lulzim Bashës, pas tre muajsh beteje arriti të rrëzojë Niko Peleshin, por jo Edi Ramën.
Megjithatë priten të shikohen pikat e marrëveshjes gjatë ditës se sotme, por duket se “Republika e re” mbeti me kryeministër të vjetër”, shkruhet në gazetën e Nikollë Lesit.
als_Latn als_Latn als_Latn als_Latn als_Latn als_Latn als_Latn